Captain America: Civil War

| Captain America: Civil War |
| --- | --- |

Ohjaaja:   Anthony Russo  Joe Russo 
Käsikirjoittaja:   Christopher Markus  Stephen McFeely 
Perustuu:  Joe Simonin ja Jack Kirbyn sarjakuvahahmoon Kapteeni Amerikka
Tuottaja:  Kevin Feige
Säveltäjä:  Henry Jackman
Kuvaaja:  Trent Opaloch
Leikkaaja:  Jeffrey Ford
Tuotantosuunnittelija:  Owen Paterson
Pukusuunnittelija:  Judianna Makovsky
Pääosat:   Chris Evans  Robert Downey Jr.  Scarlett Johansson  Sebastian Stan  Anthony Mackie  Don Cheadle  Chadwick Boseman  Elizabeth Olsen  Paul Bettany  Jeremy Renner  Paul Rudd  Emily VanCamp  Tom Holland  Frank Grillo  William Hurt  Daniel Brühl 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2016-04-1212. huhtikuuta 2016 (Dolby Theatre)  2016-04-2727. huhtikuuta 2016 (Suomi)  2016-05-066. toukokuuta 2016 (Yhdysvallat)  
Kesto:  147 minuuttia
Alkuperäiskieli:  englanti
Budjetti:  $250 miljoonaa
Tuotto:  $1,153 miljardia
Edeltäjä:  Captain America: The Return of the First Avenger
Seuraaja:  Captain America: Brave New World
Aiheesta muualla
Virallinen sivusto
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Captain America: Civil War on vuonna 2016 ensi-iltansa saanut yhdysvaltalainen poliittinen toimintatrilleri ja supersankarielokuva, joka perustuu Marvel Comicsin sarjakuvahahmoon Kapteeni Amerikka. Elokuvan ovat ohjanneet Anthony ja Joe Russo, ja sen ovat käsikirjoittaneet Christopher Markus ja Stephen McFeely. Se on jatko-osa elokuville Captain America: The First Avenger (2011) ja Captain America: The Return of the First Avenger (2014). Se on Marvel Cinematic Universen (MCU) kolmastoista elokuva ja kolmannen vaiheen ensimmäinen elokuva. Elokuvan pääosissa esiintyvät Chris Evans, Robert Downey Jr., Scarlett Johansson, Sebastian Stan, Anthony Mackie, Don Cheadle, Jeremy Renner, Chadwick Boseman, Paul Bettany, Elizabeth Olsen, Paul Rudd, Emily VanCamp, Tom Holland, Frank Grillo, William Hurt ja Daniel Brühl. Elokuvassa erimielisyydet kansainväliseen valvontaan alistumisesta jakavat Kostajat kahteen ryhmittymään, joista Steve Rogersin johtama vastustaa valvontaa ja Tony Starkin johtama kannattaa sitä.
Captain America: Civil Warin kehitys alkoi vuoden 2013 lopulla, kun Markus ja McFeely alkoivat työstää sen käsikirjoitusta, lainaten konsepteja Mark Millarin ja Steve McNivenin sarjakuvasta Sisällissota (2006). Russon veljekset tuotiin takaisin ohjaajiksi vuoden 2014 alussa The Return of the First Avengerin testikuvausten positiivisen palautteen myötä. Elokuvan nimi paljastettiin lokakuussa 2014 ja Downeyn ilmoitettiin elokuvan mukana elokuvassa, muiden näyttelijöiden paljastuessa seuraavien kuukausien aikana. Kuvaukset alkoivat Atlantan Pinewood Studiosilla huhtikuussa 2015 ja päättyivät Saksassa elokuussa 2015.
Captain America: Civil Warin ensi-ilta oli 12. huhtikuuta 2016 Hollywoodin Dolby Theatressa. Suomessa se sai ensi-iltansa 27. huhtikuuta 2016 ja Yhdysvalloissa 6. toukokuuta 2016. Neljäs elokuva, Captain America: Brave New World, sao ensi-iltansa 14. helmikuuta 2025, ja toimi myös jatko-osana Disney+-sarjalle The Falcon and the Winter Soldier (2021), jossa Sam Wilsonista tuli uusi Kapteeni Amerikka.